PERATURAN PENGGUNAAN TELEFON BIMBIT OLEH PELAJAR MRSM TAIPING, PERAK 2020 JUSTIFIKASI PENGGUNAAN TELEFON BIMBIT 1. Memudahkan perhubungan antara pelajar, guru dan ibu bapa. SPESIFIKASI TELEFON BIMBIT 1. Telefon tanpa perisian Android atau iOS 2. Telefon tanpa aplikasi Kamera. PELAKSANAAN STANDARD OPERATING PROCEDURE (S.O.P) PENGGUNAAN TELEFON BIMBIT. 1. Penggunaan telefon bimbit hendaklah didaftar melalui unit ICT MRSM Taiping, Perak. 2. Bayaran sebanyak RM20.00 setahun (RM 10 per semester) akan dikenakan. Bayaran ini adalah untuk kos pengurusan (pelekat dan resit) serta kos pengecasan (elektrik). 3. Telefon akan dilabel dengan pelekat khas. Jika hilang, pelajar dkehendaki mendaftar semula dengan bayaran RM10.00. 4. Pendaftaran perlu dibuat setiap semester. 5. Pelajar perlu menandatangani Aku Janji Pematuhan Syarat Penggunaan Telefon semasa pendaftaran dibuat. SYARAT PENGGUNAAN 1. Pelajar hanya dibenarkan mendaftar/ membawa/ menggunakan SATU telefon bimbit dan telah berdaftar serta mempunyai pelekat pengesahan maktab sahaja. 2. Pelajar TIDAK DIBENARKAN sama sekali membuat penyambungan wayar secara haram pada alat kelengkapan elektrik untuk tujuan mengecas telefon bimbit. MAKTAB RENDAH SAINS MARA TAIPING, PERAK 3. Penggunaan telefon bimbit TIDAK DIBENARKAN di i. BLOK AKADEMIK ii. SURAU iii. DEWAN SRI LARUT 4. Penggunaan telefon bimbit adalah tanggungjawab pelajar sendiri. Pihak maktab TIDAK akan bertanggungjawab ke atas apa-apa jua kerosakan, kehilangan atau akibat daripada penggunaan tersebut. 5. Pihak maktab TIDAK akan bertanggungjawab, menanggung kos atau terbeban atas apa jua jenis kemalangan atau musibah akibat daripada penggunaan telefon bimbit oleh pihak pelajar. 6. Pihak maktab BERHAK untuk mengambil telefon bimbit pelajar bagi tujuan pemeriksaan tanpa perlu kebenaran atau dimaklumkan atau sebaliknya kepada pemiliknya pada bila-bila masa atau tempat yang difikirkan perlu. 7. Pemilik telefon bimbit adalah TERTAKLUK kepada sebarang perubahan peraturan penggunaan telefon bimbit dari masa ke semasa. 8. Penggubalan/penguatkuasaan peraturan-peraturan baru adalah di bawah takluk kuasa maktab. Penggubalan/penguatkuasaan mana-mana peraturan yang difikirkan perlu boleh dilakukan TANPA perlu mendapatkan persetujuan atau memaklumkan terlebih dahulu kepada pihak terlibat. 9. Telefon yang dirampas akan dilabel, direkod dan disimpan di bawah pemantauan Pengetua /Timbalan Pengetua Pembangunan Pelajar (TPPP). 10. Pemulangan hanya akan diberikan kepada pemilik asal selepas selesai proses perbicaraan Jemaah Disiplin Maktab (JDM) bersidang.